Hendrik Hoppenstedt

Hendrik Hoppenstedt (født 14. juni 1972 i Großburgwedel, Hannover, Niedersachsen) er en tysk jurist og politiker (CDU).

Liv og virke 
Hoppenstedt gikk på skolen fra 1978 til 1992 i Thönse, Großburgwedel og Abingdon (England), han tok Abitur på Gymnasium Großburgwedel, og avtjente verneplikten fra 1992 til 1993 samtidig som han utdannet seg til reserveoffiser. Han er i dag oberstløytnant i reserven. Fra 1993 til 1999 studerte han jus i Passau, Lausanne og Würzburg. Han har arbeidet i domstolene og hos statsadvokaten. Hendrik Hoppenstedt har vært advokat hos Allianz Versicherungs-AG.

Han var 2005 til 2013 borgermester i byen Burgwedel i Niedersachsen, og ble i 2013 medlem av Forbundsdagen. Hoppenstedt ble medlem av CDU i 1999 og har hatt ulike tillitsverv i partiet.

Referanser 

Medlemmer av Forbundsdagen
Tyske borgermestere
CDU-politikere